पुरस्‍कार समारोह में अतिथियों का स्‍वागत करते हुए कला, संस्‍कृति एवं युवा विभाग के प्रधान सचिव चैतन्‍य प्रसाद ने कहा कि आज का दिन बिहार की अस्मिता, पहचान और सांस्‍कृतिक परंपरा के लिए खास दिन है। आज से करीब 100 साल पहले 19 अक्‍टूबर 1917 को बिहार की सांस्‍कृतिक पहचान के रूप में विश्‍व विख्‍यात चंवरधारिणी यक्षिणी की पाषाण मूर्ति दीदारगंज पटना से मिली थी। इसके प्राप्‍त होने के सौ साल बाद इस दिन को माननीय मुख्‍यमंत्री द्वारा बिहार कला दिवस की शुरूआत की गई। चंवरधारिणी यक्षिणी की प्रतिमा बिहार के कला ज्ञान का प्रतीक है। बिहार के सौंदर्यबोध की साक्षी रही चंवरधारिणी यक्षिणी की प्रतिमा महिलाओं के प्रति बिहार के सम्‍मान का भी प्रतीक है। विभाग के अपर सचिव आनंद कुमार, निदेशक सत्‍यप्रकाश मिश्रा, अतुल वर्मा, उप सचिव तारानंद वियोगी, विभा सिन्‍हा, संजय कुमार, मीडिया प्रभारी रंजन सिन्‍हा मौजूद थे।